Document ID: 32009D0411

32009D0411
L 132/16
SLUŽBENI LIST EUROPSKE UNIJE
25.05.2009.
ODLUKA KOMISIJE
od 25. svibnja 2009.
o izmjeni Odluke 2004/452/EZ o utvrđivanju popisa tijela čiji istraživači mogu pristupiti povjerljivim podacima u znanstvene svrhe
(priopćeno pod brojem dokumenta C(2009) 3934)
(Tekst značajan za EGP)
(2009/411/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 322/97 od 17. veljače 1997. o statistici Zajednice (1), a posebno njezin članak 20. stavak 1.,
budući da:
(1)
Uredba Komisije (EZ) br. 831/2002 od 17. svibnja 2002. o provedbi Uredbe Vijeća (EZ) br. 322/97 o statistici Zajednice u pogledu pristupa povjerljivim podacima u znanstvene svrhe (2), utvrđuje uvjete pod kojima, u svrhu omogućivanja donošenja statističkih zaključaka u znanstvene svrhe, može biti odobren pristup povjerljivim podacima koji se dostavljaju tijelu Zajednice te pravila za suradnju između Zajednice i nacionalnih tijela kako bi se takav pristup olakšao.
(2)
Odluka Komisije 2004/452/EZ (3) utvrdila je popis tijela čiji istraživači mogu pristupiti povjerljivim podacima u znanstvene svrhe.
(3)
Zavod za socijalno osiguranje Finske (Kansaneläkelaitos - KELA) iz Finske, Hebrejsko sveučilište u Jeruzalemu (HUJI) iz Izraela i Savezni javni ured za socijalno osiguranje iz Belgije, smatraju se tijelima koja su ispunila potrebne uvjete i stoga bi ih trebalo dodati na popis agencija, organizacija i institucija iz članka 3. stavka 1. točke (e) Uredbe (EZ) br. 831/2002.
(4)
Mjere predviđene ovom Odlukom u skladu su s mišljenjem Odbora za povjerljivost statističkih podataka,
DONIJELA JE OVU ODLUKU:
Članak 1.
Prilog Odluci 2004/425/EZ zamjenjuje se tekstom iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 25. svibnja 2009.

Labels: 12
7
19